Σάο Πάολο Φουτεμπόλ Κλούμπε

Η **Σάο Πάοuλο ΦΚ** (πορτογαλικά: *São Paulo FC*, συντετμημένα *SPFC*) είναι ποδοσφαιρικός σύλλογος που εδρεύει στo Σάο Πάολο. Ιδρύθηκε στις 25 Ιανουαρίου 1930. Αγωνίζεται στο στάδιο Μορουμπί του Σάο Πάολο. Αγωνίζεται στη Σέριε Α', την ανώτερη κατηγορία ποδοσφαίρου στη Βραζιλία και στο τοπικό πρωτάθλημα του Σάο Πάολο. Μαζί με τη Φλαμένγκο είναι οι δύο ομάδες που δεν έχουν υποβιβαστεί στη δεύτερη κατηγορία.

Σε διεθνείς τίτλους, η Σάο Πάολο έχει κερδίσει 12 τίτλους, 3 από τους οποίους είναι παγκόσμιοι διασυλλογικοί τίτλοι (2 Διηπειρωτικά στην καλύτερη περίοδο στην ιστορία του συλλόγου, ένα Παγκόσμιο Κύπελλο Συλλόγων) πιο πολλούς από κάθε άλλη βραζιλιάνικη ομάδα. Επίσης, είναι από τις πιο επιτυχημένες ομάδες της Νοτίου Αμερικής με 22 τοπικά πρωταθλήματα, 6 Μπραζιλεϊράο, 3 Λιμπερταδόρες, 1 Κόπα Σουνταμερικάνα, 1 Σουπερκόπα Λιμπερταδόρες, 1 Κόπα ΚΟΝΜΕΜΠΟΛ, 1 Κόπα Μάστερς ΚΟΝΜΕΜΠΟΛ, 2 Σόυπερκαπ Νοτίου Αμερικής. Τα τελευταία χρόνια οι σημαντικότεροι τίτλοι που κατέκτησε η ομάδα είναι το κύπελλο Βραζιλίας για πρώτη φορά στην ιστορία της το 2023 επικρατώντας της Φλαμένγκο σε διπλούς τελικούς με 0–1 στο Μαρακανά και 1–1 στο στάδιο Μορούμπι και το 2024 η κατάκτηση του Βραζιλιάνικου Σούπερ Καπ επίσης για πρώτη φορά με αντίπαλο την Παλμέιρας στο γήπεδο Μινειράο του Μπέλο Οριζόντε στα πέναλτι με 4–2 (κανονική διάρκεια αγώνα 0–0).

Με έτος ίδρυσης το 1930, η Σάο Πάολο ήταν ένα από τα μέλη του *Clube dos 13,* των δεκατριών ηγούμενων ομάδων της Βραζιλίας. Μετά την Φλαμένγκο και την Κορίνθιανς, η Σάο Πάολο έχει πάνω από 16 εκατομμύρια υποστηρικτές. Η παραδοσιακή αμφίεση της ομάδας είναι άσπρη μπλούζα με δυο οριζόντιες ρίγες (μια κόκκινη και μια μαύρη), άσπρα σορτσάκια και άσπρες κάλτσες. Η δεύτερη εμφάνιση είναι μπλούζα με κάθετες ρίγες κόκκινου μαύρου και άσπρου χρώματος, μαύρα σορτς και κάλτσες. Η Σάο Πάολο αγωνίζεται από το 1947 στο στάδιο «Μορουμπί» χωρητικότητας 67.052 θέσεων. Το γήπεδο έχει φιλοξενήσει τους τελικούς του Κόπα Λιμπερταδόρες τις χρονιές 1992, 1993, 1994, 2000, 2003, 2005, 2006.

## Γκαλερί


Αρχείο:SPFC squad - 1931 - 02.jpg|1931 Ομάδα Σάο Πάολο
Αρχείο:Vista aérea do Estádio do Morumbi, 23 jan 1970.tif|Στάδιο Μορουμπί 1970
Αρχείο:Telê Santana da Silva 01.jpg|Ο Τελέ Σαντάνα, ο μεγαλύτερος προπονητής στην ιστορία του συλλόγου. Κατέκτησε 2 Λιμπερταδόρες και 2 Διηπερωτικά κύπελλα με τη Σάο Πάολο
Αρχείο:Raí Souza Vieira de Oliveira 01.jpg|Ράι. Σημαντικός μέσος της δεκαετίας του '90.
Αρχείο:Rogerio ceni.jpg|Ροζέριο Σένι. Σημαία της ομάδας για πάνω από 2 δεκαετίες. Σκόραρε αν και τερματοφύλακας 131 γκολ.
Αρχείο:Sao paulo e atletico paranaense - copa libertadores de 2005 - 01.jpg|Η εξέδρα του σταδίου Μορούμπι με τον φωτεινό πίνακα να δείχνει το τελικό σκορ του τελικού του Λιμπερταδόρες 2005 και την Σάο Πάολο να κατακτά τον 3ο της τίτλο απέναντι στην Αθλ. Παραναένσε με 4-0.


## Τίτλοι

## Αποσυρμένα Νούμερα
**01 ** Ροζέριο Σένι - Τερματοφύλακας (1992-2015)

## Παραπομπές


## Πηγές

* Η Επίσημη Ιστοσελίδα της Σάο Πάολο Φ.Κ 
center|960px|Πανοραμική άποψη του γηπέδου Μορούμπι, εδρας της Σάο Πάολο.

Κατηγορία:Αθλητικοί σύλλογοι Βραζιλίας
Κατηγορία:Ιδρύσεις ποδοσφαιρικών ομάδων το 1930
Κατηγορία:Σάο Πάολο
Κατηγορία:Ποδοσφαιρικές ομάδες Βραζιλίας